מפגש הכרות להכשרה באבטח
2020-01-27 19:00 - 21:00 (Asia/Jerusalem)
מפגש להכרות עם אנשי הים התיכון ועל קורס ההכשרה .
ליצירת קשר וקבלת פרטים נוספים (סילבוס): שני טובול 0508335796 מושב אורות (צמוד לקרית מלאכי).

על משבר האקלים והים, ועל שימור צבי ים
2020-02-03 18:30 - 20:00
מיקל רפאל – רכז אנשי הים התיכון הארצי ובין מובילי תנועת מרד ההכחדה(משבר האקלים), בהרצאה מרתקת על משבר האקלים- הקשר של זה לים התיכון שלנו ופרויקט שמורות ימיות בים התיכון.

רחל עברון – רכזת חינוך וקהילה של רשות הטבע והגנים באזור מרחב החוף בהרצאה על פרויקט שימור צבי ים ואיך נוכל להשתלב בו ובתחומים נוספים שרשות הטבע והגנים פועלת בו באזורנו.
*מי שרוצה לבוא כאורח למפגש הזה- מוזמן לשלוח הודעה בפרטי ואשלח מיקום ושעה*.
לקבלת הזמנה – שלחו הודעה ל שני – רכזת אנשי הים התיכון בדרום 0508335796

"ים של פלסטיק" - בית ספר שדה שקמים
2020-02-17 18:30 - 21:00
הרצאות ושיח בנושא הפסולת בסביבה הימית: הרצאה של ד"ר נועם ואן דר האל- מומחה למיקרופלסטיק.
מהו המיקרופלסטיק שנמצא לנו בים, באוכל, במי השתיה ובגופנו. מה קורה עם כל הפסולת בחופים שלנו ומה אנחנו יכולים לעשות כדי לעזור לים שלנו וליצורים החיים בו.
מיקום: בית ספר שדה שיקמים, ניצן (בין אשדוד לאשקלון).אין צורך להירשם.
לפרטים נוספים והכוונה- שני, רכזת הקהילה. 050-8335796

ים על הבר - ערב של Karaoke Talk
2020-02-25 19:00 - 21:30
מגמה ירוקה, צלול וקואליציית אנשי הים התיכון מזמינות אתכם ואתכן לערב שכולו אהבה לים.
בואו לשתות איתנו בירה, לשמוע על האתגרים העומדים בפני הים והיצורים החיים בו,ועל מה שכולנו יכולים יכולות לעשות כדי להציל את הים.
במהלך הערב יתקיים Karaoke Talk, שבמהלכו תוכלו לספר לקהל מה לדעתכם נכון לעשות כדי לשפר את מצב הים.
בגונס בר, חדרה.
יש 1+1 על האלכוהול!
פרטים נוספים ודוברים יפורסמו בהמשך.

חגיגת יום הכריש - פארק נחל חדרה
2020-03-02 10:00 - 14:00
מזמינים אתכם לקבל הצצה לעולמם המופלא של כרישי הים התיכון בחגיגת יום הכריש ב פארק נחל חדרה. פסטיבל שלם לכבוד היצורים המרתקים האלה הכולל דוכנים, הפעלות ואפילו תצפית בשידור חי מרחפן!
פרטים נוספים בהמשך…

מפגש הכרות לחברים חדשים - קהילת דרום
2020-03-05 18:30 - 20:30
מעניין אותכם לשמוע מה קורה בים התיכון שלנו? מי זה אנשי הים התיכון ?
רוצים לעזור לשנות את מצב החופים שלנו פה באזור שבין אשדוד לזיקים ?

המפגש מתקיים במושב אורות. מי שמגיע ליצור קשר עם שני טובול בטלפון 050-8335796

"חוף מעשה במחשבה תחילה"
2020-03-08 17:30 - 19:00
שיח פתוח בנושא המרחב החופי מועצה אזורית חוף כרמל.
מקום המפגש: מלון חוף נחשולים *לרשום בוייז חנייה מלון חוף נחשולים
פרטים ליצירת קשר: נגה לבנברג 054-6522208 noga@hcarmel.org.il
*ההשתתפות הינה ללא עלות אך מותנת בהרשמה מראש*
* קיום הערב מותנה במינימום משתתפים*

הים התיכון: משדות-ים ועד ג'יברלטר. מרצה ד"ר רמי קליין
2020-03-25 19:00
הים התיכון משתרע לאורך כמעט 4000 קילומטרים מחופי ארצנו במזרח ועד למצרי ג'יברלטר במערב.
האקלים האזורי והתנאים הימיים משתנים במעבר ממזרח הים התיכון למערבו והם מכתיבים את מגוון
בעלי החיים הימיים החיים בו.
במסע תת-ימי צבעוני וקסום דרך חופי הארץ, קרואטיה, סיציליה, מלטה, חופי ספרד וג'ברלטר נכיר את
החיים התת-ימיים בים התיכון ונופתע מהמגוון הביולוגי הגבוה ומהצבעוניות הרבה המאפיינת את מערב
הים התיכון. כמו כן, נתייחס גם להשפעת האדם על סביבה ימית זו, לחדירת מינים פולשים, לדיג יתר
ולגורמי זיהום נוספים.
מרצה: ד"ר רמי קליין, ביולוג ימי וצלם תת-ימי הפקולטה למדעי הים, מכמורת, המרכז האקדמי
רופין
מיקום: הגג- בית הצעירים. בית הצעירים , רחוב יהושע שטמפפר 4.נתניה

ההשתתפות מותנה בהרשמה מראש בקישור הבא: https://www.teva.org.il/?CategoryID=11829&ArticleID=27039&dbsAuthToken=
הכניסה ללא עלות
יש לקחת בחשבון כי אין חנייה במרכז עצמו. יש להשתמש בתחבורה ציבורית או למצוא חנייה ברחובות סמוכים.

עדכונים ומידע נוסף: עינת צוקרמן טל במייל : einat@ecoocean.com

מצעד האקלים 2020
2020-03-27 09:30 - 14:00
זה המאבק הפוליטי והחברתי המשמעותי ביותר של המאה הזו.
ב27.3 נצעד למען החיים עצמם בישראל, במזרח התיכון ובכלל.ביום שישי ה- 27.3.20 יתקיים מצעד האקלים. בשנה שעברה הגיעו למצעד כ-7,000 צועדים וצועדות מכל רחבי הארץ ומרקעים שונים ומגוונים. השנה, שנת 2020, אנחנו מצפות לראות לפחות 20 אלף אזרחים ואזרחיות שיצעדו ביחד למען העתיד של כולנו. כדי שזה יקרה אנחנו צריכים אתכן ואתכם איתנו!
אנחנו במצב חירום אקלימי ובעיצומו של משבר אקלים שמסכן את כולנו. ללא יוצא מן הכלל. יש על כך קונצנזוס בקהילה המדעית.
ההערכות המדעיות מזהירות שאם לא נגמל מדלקים מזהמים ונפסיק לחלוטין את פליטות גזי החממה עד 2050 המזרח התיכון יהפוך לאזור קשה – עד בלתי אפשרי – למחייה; משבר מים קשה יפקוד את כל החיים כאן, גלי חום יהפכו לחלק בלתי נפרד בחיים שלנו והטמפרטורה הממוצעת בקיץ תעמוד על 50 מעלות צלזיוס.
בשנה האחרונה משבר האקלים הפך להיות נושא מדובר יותר ויותר. התנועה האזרחית הפועלת בתחום האקלים ברחבי העולם גדלה, התחזקה, התעצמה וחוותה המון הצלחות. תנועות מחאה חדשות קמו, נוצרו שיתופי פעולה בינלאומיים, עשרות מיליונים יצאו לרחובות, מדינות בעולם הכריזו על מצב חירום אקלימי, ערים מרכזיות מקדמות תכניות לאיפוס פליטות ויותר ויותר מוסדות מסיטים את ההשקעות שלהם מדלקים מזהמים.
השינוי כבר כאן, והגיע הזמן שישראל תצטרף למהפכה.
ב27.3.20 נצעד יחד כדי לדרוש מכל ממשלה שתקום להכריז על מצב חירום אקלימי ולפעול באופן מיידי לטובת החיים שלנו, הבריאות שלנו, העתיד שלנו.
אנחנו נמצאות בנקודת זמן קריטית בהיסטוריה האנושית. עת זו מחייבת אותנו להתעורר ולפעול. אנחנו חייבות להיפטר מהדלקים המזהמים ולקדם מעבר מהיר וצודק לאנרגיות מתחדשות.
זה אפשרי. זה לא חלום רחוק. ואנחנו לא לבד.
תנועת האקלים העולמית היא אחת מהתנועות הגדולות בהיסטוריה. מיליוני אזרחים ואזרחיות ברחבי העולם יוצאים יום יום לרחובות עירם בקריאה ברורה לממשלות העולם – עד עכשיו דיברתם, עכשיו תפעלו. כוחם של האזרחים והאזרחיות הוא מעל לכל אדישות, שאננות ופחדנות של מקבלי ההחלטות. זה או אנחנו או כלום.
הצטרפו אלינו וביחד נעצור את משבר האקלים.
מיקום, לו"ז ופרטים נוספים יפורסמו בהמשך.

שמורות ימיות ואנשי הים התיכון - מייקל רפאל
2020-04-05 17:00 - 18:00
מייקל רפאל, רכז קואליציית אנשי הים התיכון בשיחה בזום על הקמת שמורות ימיות בים התיכון, ועל פעילות אנשי הים התיכון.
חיבור לזום: Meeting ID: 537 143 045

"יונקים ימיים כחול לבן" - ד"ר מיה אלסר
2020-04-06 17:00
הרצאתה של ד'ר מיה אלסר, אקולוגית ימית ויו"ר עמותת מחמל"י. מיה תשתף את הקהל הרחב בידע בשילוב צילומים מרהיבים של היונקים הימיים הפוקדים את החוף הים-תיכוני של ישראל ובהם דולפינים, ליוויתנים ואף כלב ים נזירי. בסיומה תינתן אפשרות לשאלות.
יוזמה של "אנשי הים התיכון" מארח יובל אלון – רכז שומרי החוף והים – גליל מערבי .
חיבור לזום

יום הדולפין הבינלאומי
2020-04-13 09:00 - 21:00
מוזמנים להצטרף אלינו לאירועי יום הדולפין הבינלאומי! השנה, לרגל המצב, נקיים יום שידורים מיוחד בפייסבוק, שיכלול מגוון הרצאות, סרטונים, משחקים ופעילויות, פאנל מומחים ועוד הרבה הפתעות – כולן בנושא הדולפינים.
מתאים לכל המשפחה!
מה בתוכנית?
9:00 דברי פתיחה במעמד ראש עיריית אשדוד
10:00 הצצה ל'מרכז הדולפין והים' ותחרות נושאת פרסים
11:00 ברכת סגנית ראש עיריית אשדוד
12:00 יום בחייו של חוקר דולפינים(גיל 6+) ד"ר אביעד שיינין מומחה ליונקים יומיים
14:00 מי הם היונקים הימיים? (גיל 6+) ד"ר מיה אלסר יו"ר מחמל"י
15:00 הכרות עם אנשי הים התיכון ושמורות ימיות בים התיכון הישראלי
16:00 יונקים ימיים בישראל – (נוער ומבוגרים) – ד"ר אביעד שיינין
17:00 הדולפין במבט הרוח – תומר פיין – איש רפואה אינדיאנית
18:00 שעת סיפור
19:00 פאנל מומחים בלייב – מיה אלסר, אייל ביגל, עוז גופמן , אביעד שיינין
ולסיום היום, הופעת זמר אורח בשיתוף ערוץ הבידוד באשדוד.
האירוע בהפקת: מרכז הדולפין והים, מחמל"י, עירית אשדוד, אנשי הים התיכון, ואנו
מחכים לכם!

אכזיב ראש הנקרה - השמורה השמורה ביותר
2020-04-16 17:00 - 18:00
על נפלאות השמורה הימית ראש הנקרה -אכזיב
מרצה: האקולוגית הימית ד"ר מיה אלסר שתדבר על השמורה הימית הוותיקה והגדולה ביותר בארץ, על מאפייניה היחודיים, וחשיבותה עבור בני האדם. עוד בהרצאה: סיפורי יונקיים ימיים מקומיים יחודיים כמו כלב הים הנזירי והדולפינן המצוי בשילוב סרטונים ותמונות תת ימיות מרהיבות.
בסיום יתקיים פאנל מומחים בו נענה לשאלות המשתתפים .
מארח – יובל אלון רכז קהילת ים אכזיב של אנשי הים התיכון.
ההרצאה תתקיים בזום. בקישור הבא. מקסימום 500 משתתפים.
https://us04web.zoom.us/j/78816541425

יום כדור הארץ 2020
2020-04-22 18:00 - 22:00
אז איפה אתם ביום כדור הארץ? בבית? לא נורא! אנחנו נגיע אליכם!ֿ
ביום ד׳ 22.04, בשעה 18:00 ייפתח האירוע המרכזי בשידור חי בפייסבוק.
האירוע ישודר בדף האיוונט ובעמודי הפייסבוק של הארגונים השותפים להפקה: גרינפיס ישראל, החברה להגנת הטבע, חיים וסביבה, מגמה ירוקה, הרשת הירוקה, הורים למען אקליםֿ, אנשי הים התיכון ואנו.
הכנו לכם תכנית מדהימה ומרתקת אז אל תצאו מהבית! (גם לא לריצה של חצי קילומטר בזוגות)
19:00-18:00 – ״איזה אחלה עולם״ – בואו לשמוע על פלאי העולם שהפכו למכורים לטבע את השחקן אושרי כהן, כתבת הסביבה נטע אחיטוב, הבלוגר ״לונלי פלג״ צלם הטבע ושגריר גרינפיס רועי גליץ
בהנחיית: ד"ר נטע ליפמן, אקולוגיה וסביבה
20:00-19:00 – ״תנועה אחת, 4 פינות של העולם״ – שיחה על משבר האקלים ומאבקים חברתיים עם אקטיביסטים מכל העולם.
אקטיביסטיות ואקטיביסטים מהארץ ומהעולם ימלאו את ליבנו בהשראה עם סיפורים על המאבק הסביבתי מזווית מבטם האישית במציאות פוליטית משתנה.
בהנחיית: יערה פרץ, מגמה ירוקה
21:00-20:00 – ״חשוב גלובלי, פעל מקומי״: כיצד הופכים מאבק מקומי לניצחון בינלאומי? דיון על יצירת שיתופי פעולה בינלאומיים להתנגד לפרויקטים של דלקים פוסיילים. בהשתתפות: ד"ר יונתן אייקנבאום גרינפיס ישראל, יערה פרץ ממגמה ירוקה, עו"ד נועה יאיון מהחברה להגנת הטבע
בהנחיית: מייקל רפאל, אנשי הים התיכון
21:00 – הופעה חיה – חוגגים 50 שנה ליום כדור הארץ!
קישור לדף האירוע: https://bit.ly/34MOmQ5

מדוזות - מרצה ד"ר דור אדליסט
2020-04-30 17:00 - 18:00
מדוזות הן חלק מהטבע הימי. הן יפיפיות, יש להן תפקיד חשוב במארג המזון והן נמצאות באוקיינוסים כבר מאות מיליוני שנים. מצד שני, נחילי מדוזות גדולים פוגעים בחוויית הים שלנו ובבריאות הגוף והנפש שלנו, במתקני התפלה ובתחנות כח, בדייגים, בדגה ובמערכת האקולוגית. בישראל אנחנו נתקלים בהן בעיקר בקיץ, עונת הרחצה אבל המדוזות כבר מזמן מגיעות גם בחורף, בתקופה זו הן גדולות יותר, כבדות יותר וחלקן אף צורבות יותר. האם לשינוי אקלים יש השפעה על הנחילים האלו? ואיך הפחתת שימוש בפלסטיק יכול לעזור? בהרצאה ידבר ד"ר דור אדליסט על החיה המסתורית, השפעותיה ומיזם מדע אזרחי, "מדוזות בעם", שמטרתו לחקור את הופעתן של המדוזות בחופי ישראל.
ההרצאה בשיתוף עם האגודה הישראלית לאקולוגיה ולמדעי הסביבה .
ניפגש בזום: https://us02web.zoom.us/j/87923010350

עמוק אבל קרוב - שמורת אכזיב
2020-05-04 18:00 - 19:00
הקניון התת-ימי היחודי בשמורה הימית של ראש הנקרא אכזיב גולש לעומקים של מאות מטרים, במרחק של כ-5 ק"מ בלבד מהחוף הצפוני של ישראל ומביא עימו דגי עומק קרוב לחוף .
ד"ר מיה אלסר, אקולוגית וחוקרת ימית, בהרצאה מרתקת על הדולפינים ,שהובילו אותה למחקר בקניון אכזיב. ההרצאה בליווי צילומים תת ימיים.
בסיום תינתן אפשרות לשאלות.
מארח – יובל אלון- רכז שומרי החוף והים – גליל מערבי.
ההרצאה תועבר בזום. לינק יעלה כאן בהמשך…
אנשי הים התיכון.

גששות על החוף
2020-05-07 18:00 - 19:00
מרצה: עופר אבל
הגששות היא אחת המיומנויות העתיקות והחשובות ביותר בעזרתן שרד האדם ובזכותה ידע למצוא את מזונו ולהיזהר מאויבים הסובבים אותו.
חולות החוף מאפשרים לנו לראות מגוון של בעלי חיים , להכיר מקרוב את אורחות חייהם.
בהרצאה נכיר עקבות של בעלי חיים שנמצאים על החוף גם בשעות שאנחנו לא שם, וכך נכיר יותר טוב את הסביבה הימית ואת המודעות לשמירתה.
ההרצאה בזום. פרטים בדף האירוע בפייסבוק: https://www.facebook.com/events/265036224623482/?active_tab=about

יום האוקיינוסים 2020
2020-06-08 17:00 - 20:00
יום האוקיינוסים העולמי הוא מועד בינלאומי החל ב-8 ביוני כל שנה.
יום שבו ישנה הזדמנות לאנשים לכבד את האוקיינוסים, ולהזכיר שחשוב לשמור עליהם. האוקיינוסים מספקים לנו אינספור משאבים בהם: גלישה, חופים, תיירות, נוף ושמורות גידול לבעלי חיים בסכנת הכחדה.
אוקיינוס בריא הוא תנאי הכרחי לקיום שלנו !
את יום האוקיינוסים הבינלאומי מציינים הקואליציה של אנשי הים התיכון בשיתוף ארגוני סביבה גדולים, בשני אירועים מרכזיים.
1. יום שישי 5.6 בשעות הבוקר. פעילויות שונות לקהילות בים ובחופים, בהם: סיור חופי, הפלגה בשמורה, ניתור, צלילה, הפעלות ומשחקים בחוף, יוגה ועוד..
הפעילות בהרשמה ומיועדת לפעילי אנשי הים התיכון. מוזמנים להצטרף אל אחת מהקהילות שלנו. פרטים: http://www.medpeople.org.il/join-us
2. יום שני 8.6 בערב. שידור לייב (זום): הרצאות קצרות, סרטונים מהים, צילומים נדירים ועוד.
17:00-18:00 : הים התיכון: נכון להיום!
קודחים ומזהמים – ד"ר יובל ארבל מצלול
מה מצב השמורות? ד"ר רות יהל מרשות הטבע והגנים.
נשארו דגים בים? – הדס גן – פרקל -מהחברה להגנת הטבע
ים של פלסטיק – ד"ר יעל ברקי גטניו מהרשת הירוקה.
18:00-19:00 – פעילים למען הים
קהילות אנשי הים התיכון מקדמות שמורות ימיות * שומרים על הצבים עם מתנדבי רשות הטבע והגנים * חירום ים עם פעילי אקואושן * קהילת עמותת כרישים בישראל שומרים על הכרישים והבטאים * מחנכים לאהבת הדולפינים במרכז לדולפין והים.
19:00-20:00: אוקיינוסים ומשבר האקלים
שוניות אלמוגים בעידן של שינוי אקלים – ד"ר אסף זבולוני מרשות הטבע והגנים
מצב היונקים בים הגדול – ד"ר אביעד שיינין ממרכז הדולפין והים
דיג לא חוקי – יובל אלרואי מ- Sea Shepherd
המאבק על אמנת אוקיינוסים בינ״ל (באנגלית) – Arlo Hemphill, מגרינפיס ארה"ב.
בהנחיית מייקל רפאל.
השידור יועבר בעמוד הזה ובדפי הפייסבוק של כל הארגונים הסביבתיים הגדולים.
ניתן להצטרף לשידור גם בזום: https://zoom.us/j/97547609102

לפני שהים יעלה והכל יטבע - מיצג מפלס הים חיפה
2020-07-09 17:00 - 20:00
ב9.7, יום חמישי אחרי הצהריים. נצא לקרוא להתעוררות תושבי האזור והשלטונות בנוגע לאחת הסכנות המפחידות ביותר שמביאים איתם שינויי האקלים – עליית מפלס הים. במיצג זה נצא לשכונות בבחיפה שנמצאות סמוך לקו הים, ונדמה את עליית מפלס הים, בבגדי ים, שנורקלים ו.. סירות.
מוזמנים ומוזמנות להצטרף אלינו למיצג קליל על נושא מטריד.
בואו עם בגדי ים, חליפות צלילה, שנורקלים, מצופים ועוד.
הים הוא אוצר בלום של חיים ויופי, בלעדיו לא יתקיימו החיים גם על היבשה. לאחרונה הוכרזה שמורת טבע ימית חדשה, "ראש כרמל", ואנו מברכים על כך, ומבקשים לקרוא להגדלת שטחי ים מוגנים כדי לשמור על החיים בים. בימינו הים הוא גם מקור לסכנה, עבור יישובים הסמוכים לקו החוף.
הפשרה מואצת של קרחונים גורמת לעלייה הדרגתית במפלס הים. הים התיכון עלה עד כה ב6 סנטימטר. עד 2050 המפלס צפוי לעלות ב-10 עד 30 ס"מ לפי הערכות סיכון להצפות בשל עליית מפלס הים מפרץ חיפה צפוי תחת רמת סיכון גבוהה. המשמעות של כך יכולה להיות הרס שכונות שלמות, ונזק של מליונים לכלכלה המקומית.
משבר האקלים כבר כאן, אי אפשר להתעלם ממנו. אנו קוראים לעיריית חיפה להכריז על מצב חירום אקלימי-אקולוגי, ולהתחיל לפעול עכשיו כדי לנוע את חלקינו בהחרפת שינויי האקלים.

סיור אל העולם הימי העשיר של גן לאומי ושמורה ימית שקמונה
2020-07-16 18:00
מי מחורר את הצדפים בחוף? מה מחפשת עגבניה על הסלעים בים? כיצד הצלחית פותחת שולחן?
יום חמישי, 16/7/20, 18:00 –
סיור קסום אל העולם הימי העשיר של גן לאומי ושמורה ימית שקמונה, פנינת טבע חיפאית 🐟
נערוך הכרות עם החוף הסלעי ויצורי ים מופלאים. פעילות חווייתית בהדרכת ביולוג ימי חיפאי, לכל המשפחה.
הסיור בתשלום ובהרשמה מראש. 20 מקומות בלבד!
מבוגר: 45 ש"ח, ילד (מגיל 4): 30 ש"ח.
לפרטים והרשמה:
רותם rotemv@spni.org.il ; 0547925578

הלגונות הצפוניות בים התיכון. מרצה חנן אזולאי
2020-07-28 19:00 - 20:00
הלגונה היא בית גידול ייחודי, סביבה שמוגנת מהגלים על ידי שובר גלים טבעי. בו זמנית נכנסים לתוכה מים מהים, דרך תעלות טבעיות ששומרות על איזון ריכוזים (חמצן, מליחות ועוד) וניקיון הלגונה. במסגרת המחקר ניסינו לבדוק אם קיימת מחזוריות של אוכלוסיות, השפעה של מינים פולשים ובמקביל שינויים באוכלוסיות בעלי החיים, ביחס לעבר.
על המרצה: חנן אזולאי, מדריך טיולים בכיר ואיש ים, עוסק כבר כשלושים שנה ויותר באקולוגיה ובזואולוגיה של חופי הים התיכון הצפוניים של ישראל. בשנים האחרונות עורך, בשיתוף עם ד"ר אמיר פרלברג, מחקר עבור רשות הטבע והגנים, בנוגע לדינמיקה של אוכלוסיות בלגונות הצפוניות של הים התיכון (ניטור רב שנתי).
כמו כן ערך עבור הרט"ג, בשיתוף עם הפקח גל אריאלי, מחקר על השפעת לחץ של מטיילים על בתי גידול ימיים.
בתום ההרצאה ינתן זמן לשאלות ותשובות ודיון.
מארח- יובל אלון, רכז קהילת ים אכזיב של אנשי הים התיכון.
ההרצאה תועבר בזום: קישור: https://zoom.us/j/91795412166

ניקוי נחל פולג
2020-08-11 18:00 - 20:00
ב11/8 בשעה 18:00 ניפגש בנחל פולג בנתניה ננקה אותו ונחזיר לו אהבה
יש לבוא עם נעליים סגורות, מסכה ובקבוק מים גדול.
מוזמנים לעזור לנו להפיץ את המודעות ולקחת חלק בהסברה ורתימה של המתרחצים בחוף.
שימו לב ⁦⁩ כמות המשתתפים הינה מוגבלת לכן יש להירשם בטופס ההרשמה שנמצא בלינק האירוע בפייסבוק- חשוב!
מוזמנים להביא בגד ים, מחצלת ופירות ולצפות יחד איתנו בשקיעה בסיום הניקיון
לינק לאיוונט-https://bit.ly/3fBHd8W

צונאמי בישראל. מרצה: ד"ר בברלי גודמן צרנוב
2020-08-11 19:00 - 20:00
"שלטי אזהרה מצונאמי בישראל? כיצד אסונות העבר עשויים להציל חיים"
בשנים האחרונות בטח ראיתם בחופי ישראל שילוט המזהיר מפניי צונאמי ומסביר באיזה אופן יש לנקוט ברגע האמת.
בטח חשבתם לעצמכם…
מה? צונאמי? פה בישראל?
בהרצאה נלמד מדוע השילוט הזה רלוונטי לנו, כיצד המחקר על צונאמיים שהיו בעבר יכולים לנבא את האסון הבא ואיך ניתן להערך לזה באופן הנכון ביותר. לינק להרצאה: https://zoom.us/j/93741736588

אל תלכלכו עלינו - הדרכה בנושא מיקרופלסטיק
2020-08-14 09:00 - 12:00
הסברה בחופים. הדרכה בנושא מיקרופלסטיק
14.8 יום שישי 9:00-12:00 בחוף אקוודוקט ובחוף נחשולים

תפוס ת'כריש - הרצאה וסדנה לכל המשפחה
2020-08-15 11:00 - 12:00
הרצאה מותאמת להורים וילדים על היצורים הימיים אשר מרתקים ומרתיעים אותנו בו זמנית – הכרישים. נפגוש כרישים שונים בעולם כפי שנתפסו בעדשת המצלמה התת מימית של יובל, אשר ישתף ויספר על ההתנהגות המייחדת את הכרישים השונים כפי שחווה במהלך צלילות שעשה לצידם ברחבי העולם.
לאחר מכן, ניצור בהשראת הכרישים האמיתיים כרישי משחק שיכולים לפתוח את הפה וגם "לטרוף".
משך ההרצאה כ-30 דקות. משך הסדנה כשעה.
יובל פנחס – חיפאי, איש ים, מדריך צלילה וצלם תת ימי. חבר בקהילת ראש כרמל של אנשי הים התיכון, פעיל בהסברה לילדים ונוער על חשיבות השמירה על הים, מבצע צלילות ניקיון ועוד. צילומים מצלילותיו ברחבי העולם מוצגים במסגרת התערוכה "הצילו!" המוצגת במוזיאון.

פרטים נוספים: באתר של המוזיאון הימי
מגיל 6 ומעלה | מחיר לילד: 25 ש"ח, כולל כניסה למוזיאון | מבוגר מלווה: כרטיס כניסה למוזיאון | הנחות לזכאים

מסע גדולי-הסנפיר במוזמביק - מרצה: מיכאל פארן
2020-08-17 19:00 - 20:00
בשנים 2018 ו-2019, יצאה משלחת ישראלית לחקר אקוסטיקת לווייתנים גדולי-סנפיר, שבאי באזרוטו במוזמביק שבאפריקה.
תקשורת יונקים ימיים, חוויות המשלחת, מחקר ימי במדינה מתפתחת והקשר בין הנדסה אקוסטית, בינה מלאכותית ולוויתנים גדולי-סנפיר, הם חלק מסיפורה של עמותת Deep Voice, עמותה ישראלית לחקר תקשורת לווייתנים.
לגדולי-הסנפיר דרך תקשורת ייחודיות, המורכבת בחלקה מ: קריאות חברתיות, קריאות אכילה, וגם שירת הלוויתן המפורסמת והאניגמטית, המכילה מאפייני תקשורת מתקדמים בהשוואה לחיות אחרות.
בהרצאה נחשף לתקשורת בקרב גדולי-הסנפיר, ונשמע על העמותה, מסעות המחקר של ופעילותה כיום.
מרצה: מיכאל פארן, עמותת deep voice.
ההרצאה בזום: קישור https://zoom.us/j/95913179774

אל תלכלכו עלינו - ניקוי חוף מעיין צבי
2020-08-29 10:00 - 13:00
בעיית הפלסטיק והחד פעמי כבר שברה שיאים משלה, ואי אפשר להישאר אדישים. אי אפשר ללכת יותר לרחוץ בחופים בלי להרגיש על גופינו את נזקי הלכלוך בים ובחופים. הגיע הזמן להתאחד!
המטרה שלנו: לנקות לחוף מעיין צבי ת'צורה! מגיעים עם מלא שקיות ומשאירים את החוף נקי.
מתי?
29.8 יום שבת 10:00-13:00
איפה?
חוף מעיין צבי
לפרטים: נגה לבנברג 054-6522208 או בדוא"ל noga@hcarmel.org.il

הסוואה ותחפושות של חיות ימיות
2020-09-01 19:00 - 20:00
פורים לבעלי חיים רבים הוא דרך חיים, עולם המים עשיר בבעלי חיים המותאמים לסביבתם בדרכים מופלאות. חלק מהתאמות אלו משלבות הסוואה בבית הגידול והתחפשות לבעלי חיים אחרים. ההרצאה המרתקת תלווה בהפעלת
הצופים ובסרטונים תת ימיים.
מרצה: ד'ר שי שפיר, ביולוג ימי וראש החוג למדעי הסביבה במכללת אורנים.
ההרצאה הינה במסגרת סידרת הרצאות שבועיים של " אנשי הים התיכון" לקידום שמורות ימיות.מארח- יובל אלון, רכז קהילת ים אכזיב של אנשי הים התיכון.
ההרצאה בזום מתאימה לכל הגילאים.
קישור: https://zoom.us/j/91529714698

סיור בין ים ליבשה. חוף קיסריה
2020-09-10 18:00 - 20:00
הצטרפו אלינו לחוויה בין ים ליבשה. רוצים לדעת לאן נעלמו הגחליליות? לצאת למסע אחר המטמון ולהבין כיצד להסתגל לשינויי אקלים?
מתי?
10.9 חמישי 18:00-20:00
סיור לקראת שקיעה בין ים ליבשה – ללא עלות בשיטת OUT DOOR TRAINING
בהתאם למגבלות התו הסגול
– לא תתאפשר כניסה לים
– מתאים לילדים ונוער
– ההשתתפות בסיור בליווי ובאחריות ההורים בלבד.
איפה?
נפגשים בחוף המרכז הימי קיסריה בשעה חמש וחצי – הסיור מתחיל בשעה שש בדיוק בחוף
לפרטים והרשמה: עופר קרן – צוות קרן אנרגיה 0547703717 ofer@kerenrg.com
https://forms.gle/26JspzJC9rjNRkLE8

אנרגיות מתחדשות בים: כלי שייט
2020-09-10 19:00 - 20:00
האם יאכטות וכלי שייט הם ידידותיים לסביבה?
בהרצאה יעלו בעיות בנושא ויוצגו טכנולוגיות חדשות בתחום האנרגיה ואיכות הסביבה כמו:
יתרונות וחסרונות בשימוש אנרגיה חלופית לעומת מנועי בעירה פנימית. האם מנועים מבוססי חשמל, מימן, אנרגיה סולארית ועוד, יחליפו בעתיד את מנועי הדיזל המזוט והבנזין המזהמים?
על המרצה: איתן קרבציק, שייט וותיק, מרצה בקמפוס מדעי הים במכמורת ובוחן שייט לשעבר של משרד התחבורה.
ההרצאה תועבר בזום: קישור https://us02web.zoom.us/j/89530544755
